เรื่องร้องเรียน (ถนน,ความปลอดภัย,ร้องเรียน) วันที่ 2023-02-01 09:13:47 — แขวงแสมดำ เขตบางขุนเทียน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660004193

ขอให้แก้ไขปัญหาเหตุเดือดร้อนรำคาญจากฝูงลิงแสม บริเวณกลางซอยเทียนทะเล 22 ถนนบางขุนเทียน-ชายทะเล แขวงท่าข้าม เขตบางขุนเทียน กรุงเทพมหานคร จุดสังเกต ซอยเทียนทะเล 22 จะอยู่ตรงข้ามกับสำนักงานขนส่งกรุงเทพมหานครพื้นที่ 1 เนื่องจากผู้ร้องแจ้งว่าพื้นที่ดังกล่าวได้รับความเดือดร้อนจากฝูงลิงแสมที่อาศัยอยู่ภายในโรงงานร้างที่ปิดกิจการลงเนื่องจากสถานการณ์การระบาดของโรคติดเชื้อไวรัสโคโรนา 2019 (COVID -19) ตั้งอยู่บริเวณกลางซอยเทียนทะเล 22 ซึ่งมีฝูงลิงแสมจำนวนประมาณ 30-50 ตัว มักจะเข้ามาบุกรุกและรื้อหรือทำลายสิ่งของภายในบ้านเรือนของประชาชน อาทิ หลอดไฟฟ้า เครื่องปั๊มน้ำประปา เป็นต้น รวมถึงเข้าไปกัดกินผักผลไม้ที่ประชาชนปลูกไว้ โดยฝูงลิงแสมจะเริ่มเข้ามาในบ้านเรือนของประชาชน ตั้งแต่ช่วงเวลาประมาณ 08.00 น. - 10.00 น. เป็นประจำทุกวัน ซึ่งเป็นช่วงเวลาที่ประชาชนอาจจะไม่ได้อาศัยอยู่ภายในบ้าน ส่งผลให้ประชาชนที่อาศัยอยู่ในซอยดังกล่าวไม่ได้รับความปลอดภัยและได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 1 ปี เบื้องต้นเคยแจ้งเรื่องไปยังกรมอุทยานแห่งชาติ สัตว์ป่า และพันธุ์พืช หมายเลขสายด่วน 1362 แล้ว จึงประสงค์ให้หน่วยงานที่เกี่ยวข้องแก้ไขปัญหาดังกล่าว เพื่อบรรเทาความเดือดร้อนให้แก่ประชาชน 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata